DNA-ul pădurilor, legea propusă de USR, a fost contestată de Guvern. Care sunt motivele.
Guvernul a contestat legea privind înființarea DNA-ului pădurilor. USR crede că este vorba despre o conspirație. Executivul afirmă că legea nu este suficient de clară și previzibilă, iar finanțarea pentru înființarea DNA-ului pădurilor lipsește.
Oricât ar încerca, PNL și USR nu fac casă bună împreună. Ultimul exemplu: DNA-ul pădurilor, un proiect cu care Uniunea Salvați România s-a tot lăudat. Liberalii l-au votat în Parlament, dar tot guvernul liberal l-a contestat la CCR.USR vede chiar o conspirație: "Președintele nu s-a grăbit să promulge legea, probabil ca să dea timp Guvernului PNL să scrie sesizarea la CCR".Executivul are o problemă în special cu faptul că nu e prevăzută o sursă de finanțarea pentru înființarea DNA-ului pădurilor și mai spune în sesizare că legea nu e suficient de clară și previzibilă.